Образец № 1.1

ПРОЕКТ

**ДОГОВОР**

**№ …………………………………**

за възлагане на обществена поръчка с предмет:

**„Сервизно обслужване на служебните автомобили, собственост на МВнР - ЦУ”**

Днес, …… 2016 г. в гр. София, на основание чл. 14, ал. 4, т. 2 от ЗОП, между:

**1. МИНИСТЕРСТВО НА ВЪНШНИТЕ РАБОТИ,** гр. София, ул. ”Александър

Жендов” Nо 2, БУЛСТАТ 000695228, представлявано от АНАТОЛИ ВЕЛИКОВ – и.д. Главен секретар и АНЖЕЛО ДРЕНОВ – Главен счетоводител, наричано по-долу **“ВЪЗЛОЖИТЕЛ”**, от една страна и от друга

**2. ……………………………………..,** със седалище и адрес на управление: ………………………………………………………., ЕИК № …………………….., представлявано от ………………………………, ЕГН ………………, наричано по-долу **„ИЗПЪЛНИТЕЛ”**,от друга страна, се сключи настоящия договор за следното:

1. **ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва срещу възнаграждение техническо обслужване, планови и аварийни ремонти и годишни технически прегледи на служебните автомобили на МВнР-ЦУ, съгласно Техническата спецификация на **ВЪЗЛОЖИТЕЛЯ** (Приложение №1), Техническото предложение (Приложение №5), Ценовото предложение (Приложение № 4) и Списък на служебните автомобили на МВнР от документацията по обществената поръчка, подлежащи на сервизно обслужване (Приложение № 3) от офертата на **ИЗПЪЛНИТЕЛЯ**, които са неразделна част от настоящия договор. Автомобилите, собственост на **ВЪЗЛОЖИТЕЛЯ** са описани в Приложение № 3.

**Чл. 2.** **(1)** **ИЗПЪЛНИТЕЛЯТ** ще извършва дейностите, предмет на настоящия договор само след „сервизна поръчка”/писмена заявка, подадена от оторизирано длъжностно лице на МВнР (вменени задължения със Заповед на главния секретар на МВнР) във връзка с чл. 3, ал. 3 и в съответствие с изискванията, определени от **ВЪЗЛОЖИТЕЛЯ** в Техническата спецификация и офертата. Неспазването на някое от изискванията посочени там се счита за неизпълнение на договора.

1. **СТОЙНОСТ НА ДОГОВОРА. ЦЕНИ И НАЧИН НА ПЛАЩАНЕ.**

**Чл.3.(1)** Общата стойност на договора не може да надвишава 65 000 лв. (шестдесет и пет хиляди) лева без ДДС.

**(2)** **ВЪЗЛОЖИТЕЛЯ** заплаща на **ИЗПЪЛНИТЕЛЯ** извършената от него дейност по сервизно обслужване на автомобилите по Приложение № 3 по съответните цени, както следва:

**1.** Цени на труда за извършване на сервизни дейности, посочени в приложените към Ценовото предложение (Приложение № 3 към договора) списъци;

**2.** Цени на труда за извършване насервизни дейности, посочени в приложената към Ценовото предложение Официална ценова листа, намалени с ……**..**% (…………………………………………. процента) отстъпка.

**3.** Цени на вложените в сервизните дейности по горните точки 1 и 2 консумативи, части и материали, посочени в приложената Официална ценова листа в случай, че листата включва и предварително определени от **ИЗПЪЛНИТЕЛЯ** цени на материали, консумативи и резервни части за автомобили, или ако цената не е посочена в листата – от цените на дребно, валидни за всички клиенти на сервиза на **ИЗПЪЛНИТЕЛЯ** към момента на извършване на услугата. Всички цени на нови консумативи, части и материали се намаляват с **……..**% (…………………………………………. процента) отстъпка.

**(3)** Приемо – предавателният протокол за отремонтирания автомобил/доставените части и/или материали/консумативи се подписва на два етапа:

- Първи етап - при получаване на автомобила от сервиза, от оторизираното лице, съгласно Заповедта на главния секретар на МВнР.

- Втори/окончателен етап – от комисията, назначена със Заповед на главния секретар на МВнР, съгласно чл. 2, ал. 1 от настоящия договор.

Комисията, съгласно Заповедта на главния секретар ще е натоварена да приема изпълнението по настоящия договор и в случай на промяна в състава й, **ВЪЗЛОЖИТЕЛЯТ** следваписмено да уведоми за това **ИЗПЪЛНИТЕЛЯ.**

**Чл. 4. (1) ИЗПЪЛНИТЕЛЯТ** от 1 до 15 число на месеца следващ отчетния представя на ВЪЗЛОЖИТЕЛЯ надлежно оформени данъчна/и фактура/и и двустранно подписан/и приемо – предавателен/ни протокол/и, в които следва да отразява: извършената дейност и вложените резервни части; материали и консумативи с посочване на идентифициращи данни за вид, марка и други характеристики; времетраенето на извършените дейности, които са били извършени/ вложени за привеждането му в състояние на безопасно ползване и гаранционния срок на извършения ремонт.

**(2)** В съдържанието на представените от **ИЗПЪЛНИТЕЛЯ** фактури за плащане трябва да са посочени единичните цени, количества и съответните общи стойности на всички елементи от крайните стойности за заплащане на извършен сервиз. Крайните стойности трябва да са формирани само въз основа на цените и отстъпките по чл. 3, ал. 2, т. 1 – т. 3, както и на всички приложими допълнителни намаления на цените. Срокът за плащане е 15 (петнадесет) работни дни от датата на представяне на посочените в настоящата алинея надлежно изготвени и двустранно подписани документи.

Плащането се извършва по банков път по сметка на **ИЗПЪЛНИТЕЛЯ:**

Банка:…………………………………………………………….

IBAN:………………………………………………………………

BIC: .……………………………………………………………….

**(3)** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на настоящия договор и по реда на ЗОП.

**(4)** В случай на необходимост от влагане на резервни части при ремонта, използването им се осъществява след предварително съгласуване с комисията по чл. 3, ал. 3 , включително по отношение на цената им.

**(5)** **ВЪЗЛОЖИТЕЛЯ,** включително чрез комисията по чл. 3, ал. 3, си запазва правото да иска обосновки и варианти на цени, посочени в приложенията към настоящия договор Ценовото предложение (Приложение № 4) на **ИЗПЪЛНИТЕЛЯ**, както и на цени, които не са посочени в приложенията към договора.

1. **СРОК НА ДОГОВОРА. МЯСТО НА ИЗПЪЛНЕНИЕ**

**Чл. 5. (1)** Срокът на договора е 12 (дванадесет) месеца, считано от датата на подписването му от страните, или до изразходване на сумата, посочена в чл. 3, ал.1 от договора. В цитирания срок не влизат задълженията на **ИЗПЪЛНИТЕЛЯ** по гаранционння срок. Те трябва да бъдат изпълнявани до изтичане на гаранционния срок.

1. За място на изпълнение на услугите, предмет на настоящия договор се приемат адресите на сервизните бази на **ИЗПЪЛНИТЕЛЯ**, посочени към техническото му предложение, неразделна част от настоящия договор и оборудвани според изискванията на **ВЪЗЛОЖИТЕЛЯ,** съгласно Техническа спецификация.
2. **РЕД ЗА ИЗПЪЛНЕНИЕ НА ПОРЪЧКАТА**

**Чл. 6.** **ИЗПЪЛНИТЕЛЯТ** ще извършва техническото обслужване на автомобилите на **ВЪЗЛОЖИТЕЛЯ** с предимство и ще приема съответния автомобил в сервиза до 1 (един) час след получаване на сервизната поръчка/писмена заявка за техническо обслужване и ремонт.

**Чл. 7.** При приемане на съответния автомобил за ремонт **ИЗПЪЛНИТЕЛЯТ** изготвя сервизна поръчка за ремонт, в която се посочва видът на нужните ремонти и срокът за тяхното извършване, съгласно техническите норми на **ИЗПЪЛНИТЕЛЯ** за съответния ремонт. Сервизната поръчка за ремонт се прилага като неразделна част от документацията на автомобила за техническо обслужване и ремонт, извършени от **ИЗПЪЛНИТЕЛЯ.** Екземпляр от сервизната поръчка се предава на **ВЪЗЛОЖИТЕЛЯ.**

**Чл. 8.** В случай, че **ИЗПЪЛНИТЕЛЯТ** не разполага със складова наличност от определени резервни части, нужни за извършване на ремонтите, срокът за извършването им се удължава с времето, необходимо за доставка на съответните резервни части, но не може да бъде повече от 5 (пет) работни дни. За горното и по реда на чл. 13 **ИЗПЪЛНИТЕЛЯТ** уведомява **ВЪЗЛОЖИТЕЛЯ.**

**Чл. 9.** **ИЗПЪЛНИТЕЛЯТ** трябва да извършва дейностите по техническото обслужване и отстраняване повредите по автомобилите на **ВЪЗЛОЖИТЕЛЯ** своевременно, без забава и с приоритетност, съобразена с нуждите на **ВЪЗЛОЖИТЕЛЯ.**

**V. ГАРАНЦИИ И РЕКЛАМАЦИИ**

**Чл. 10. ИЗПЪЛНИТЕЛЯТ** предоставя гаранция за извършените от него ремонтни дейности на автомобилите, считано от датата на предаване на автомобила с приемо-предавателен протокол в два екземпляра, подписан от представители на **ВЪЗЛОЖИТЕЛЯ,** съгласно и по реда на чл. 3, ал. 3 и **ИЗПЪЛНИТЕЛЯ**.

**Чл. 11.** B случай, че на автомобил на **ВЪЗЛОЖИТЕЛЯ,** отремонтиран от **ИЗПЪЛНИТЕЛЯ,** се появи повреда в срока на гаранцията и не може да бъде пуснат в движение в срок от 24 (двадесет и четири) часа **ИЗПЪЛНИТЕЛЯТ** осигурява за своя сметка транспортирането на автомобила до най-близкия сервизен център.

**Чл. 12.** Рекламациите по предходния член се предявяват от **ВЪЗЛОЖИТЕЛЯ** към **ИЗПЪЛНИТЕЛЯ** чрез рекламационен акт, изготвен от комисията по чл. 3, ал. 3 с описание на вида повреда, обстоятелствата, при които е настъпила и датата на събитието. Рекламационният акт се представя на **ИЗПЪЛНИТЕЛЯ** в тридневен срок от датата на събитието.

**Чл. 13.** Адрес на сервизната база: ………………………………………………………………....................;

Заявки за извършване на ремонти се извършват на непрекъсната телефонна линия:……………………………………….……;факс:……………………….; мейл:…………………………..…;

**VI. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 14. (1) ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранция за добро изпълнение в размер на 1950 лв. (хиляда деветстоти и петдесет) лева, представляващи 3 (три процента) от неговата максимална стойност без ДДС, посочена в чл. 3, ал. 1 от договора.

**(2) ВЪЗЛОЖИТЕЛЯТ** задържа и се удовлетворява от гаранцията, когато **ИЗПЪЛНИТЕЛЯТ** системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 30 (тридесет) дни.

**(3) ВЪЗЛОЖИТЕЛЯТ** има право да усвои сумата от гаранцията, без това да го лишава от правото да търси обезщетение за претърпени вреди.

**(4)** При липса на възражения по изпълнението на договора **ВЪЗЛОЖИТЕЛЯТ** освобождава гаранцията по ал. 1 в срок от 30 (тридесет) дни след приключване на изпълнението, без да дължи лихви за периода, през който средствата законно са престояли при него.

**(5)** Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

**VII. ПРАВА И ЗАДЪЛЖЕНИЯ**

**Чл. 15. Права и задължения на ВЪЗЛОЖИТЕЛЯ**:

**ВЪЗЛОЖИТЕЛЯТ** се задължава:

1. да заявява предварително автомобилите за техническо обслужване при условията на настоящия договор;
2. да предоставя автомобилите за техническо обслужване, съгласно заявката в сервиза на **ИЗПЪЛНИТЕЛЯ;**
3. да спазва стриктно условията на експлоатация при използване на всеки автомобил;
4. да заплаща определената съгласно договора цена по посочените в него начин и срок;
5. да предоставя автомобилите, заявени за ремонт, в сервиза на **ИЗПЪЛНИТЕЛЯ,** находящ се на следния адрес: …………………………………………….

**ВЪЗЛОЖИТЕЛЯТ** има право:

1. да получава информация относно хода на изпълнението на услугата, предмет на настоящия договор;
2. да проверява изпълнението на дейностите по настоящия договор, по начин, по който не възпрепятства работата на **ИЗПЪЛНИТЕЛЯ**;
3. **ВЪЗЛОЖИТЕЛЯТ** има право да откаже приемането на некачествено извършените услуги/рекламация;
4. да променя при необходимост списъка с обслужваните автомобили**;**
5. да не поръча на **ИЗПЪЛНИТЕЛЯ** доставка на резервни части или консумативи, в случай че цената на същите надвишава цената по чл. 3, ал. 2 от договора.

**Чл. 16. Права и задължения на ИЗПЪЛНИТЕЛЯ**:

**ИЗПЪЛНИТЕЛЯТ** се задължава:

1. да отстранява повреди и осигурява поддръжка и ремонт на автомобилите на **ВЪЗЛОЖИТЕЛЯ** съгласно условията на този договор, качествено и в срок с грижата на добър стопанин;
2. да извършва за своя сметка отстраняването на рекламации по автомобилите;
3. да осигури обслужването на автомобилите на **ВЪЗЛОЖИТЕЛЯ** с предимство**;**
4. да осигури за своя сметка транспортирането на повредените автомобили на **ВЪЗЛОЖИТЕЛЯ** до свой сервиз, ако повредата се дължи на лошо качество на вложените части, техническо обслужване и ремонта от страна на **ИЗПЪЛНИТЕЛЯ;**
5. да води регистър на получените от **ВЪЗЛОЖИТЕЛЯ** заявки.
6. да води регистър с информация за извършените дейности и вложените материали на служебните МПС, предмет на поръчката. Всички дейности по МПС да бъдат отразявани и в сервизните книжки на МПС, като при необходимост **ИЗПЪЛНИТЕЛЯ** издава такива;
7. да извършва безплатни периодични технически прегледи на автомобилите (извън годишните технически прегледи) за установяване състоянието на основните им възли и системи, осигуряващи безопасността на движението (спирачна, кормилна и осветителна системи, ходова част (окачване на преден и заден мост)), проверка на състоянието на климатичните системи на автомобилите, технико-икономически консултации във връзка с настъпили застрахователни събития по автомобилите, собственост на МВнР-ЦУ, проверка и подготовка за експлоатация на автомобилите през есенно-зимните и пролетно-летните периоди;
8. да предоставя пътна помощ на автомобилите на **ВЪЗЛОЖИТЕЛЯ** и сервизно обслужване при условията на настоящия договор и на автомобили на **ВЪЗЛОЖИТЕЛЯ,** съгласно актуализирания към момента списък на автомобилите (*по т. 4 от Забележки в Техническата спецификация).*
9. да приема аварирали автомобили на **ВЪЗЛОЖИТЕЛЯ** в сервиза 24 часа в денонощието и 7 дни в седмицата в т. ч. при необходимост да се извършват спешни ремонти в почивни и празнични дни.
10. да извършва сервизното обслужване и ремонта на автомобилите и техниката чрез професионално обучени техници.
11. да извършва техническото обслужване и диагностика, ремонта на автомобилите и техниката съгласно изискванията, установени от производителя.

**ИЗПЪЛНИТЕЛЯТ** има право:

1. да получи възнаграждението си съгласно определените в настоящия договор начин и размер;
2. да откаже извършването на услуга по предмета на настоящия договор в случай, че предоставеното в сервизната му база превозно средство на **ВЪЗЛОЖИТЕЛЯ** не е придружено с писмена поръчка от **ВЪЗЛОЖИТЕЛЯ;**

**VIII. НЕУСТОЙКИ**

**Чл. 17.** В случай на забава **ИЗПЪЛНИТЕЛЯТ**  дължи на **ВЪЗЛОЖИТЕЛЯ** неустойка в размер на 0,5 % (половин процент) върху стойността на неизпълненото задължение за всеки ден забава и/или над шестдесетте минути закъснение по приемането на автомобил в сервиза за своевременно сервизно обслужване на изброените видове експресни ремонти (съгласно Техническото ни предложение – Приложение № 5), но не повече от 10 % (десет процента) от стойността на неизпълненото задължение.

**Чл. 18.** Вслучай на виновно неизпълнение на задълженията на страните по настоящия договор, извън тези по чл. 17, неизправната страна дължи на изправната неустойка в размер на 10 % (десет процента) върху стойността на неизпълненото задължение.

**IX. ПРЕКРАТЯВАНЕ НА ДОГОВОРА**

**Чл. 19.** Настоящият договор се прекратява:

1. с изтичане срока на настоящия договор или до изчерпване на финансовия ресурс, определен в чл. 3;
2. по взаимно съгласие между страните, изразено писмено;
3. едностранно при установени нарушения на **ИЗПЪЛНИТЕЛЯ;**
4. при изтичане на срока, едностранно с 15-дневно писмено предизвестие от изправната страна до неизправната, в случай на виновно неизпълнение на задълженията по договора;
5. **ВЪЗЛОЖИТЕЛЯТ** може да прекрати едностранно договора, в случай че на автомобил се появи повреда в срока на гаранцията, възникнала в резултат на лошо качество на извършения ремонт или вложени некачествени резервни части;
6. В случаите на чл. 43, ал. 4 от ЗОП.

**X. ДРУГИ УСЛОВИЯ**

**Чл. 20.** За всички неуредени в този договор въпроси се прилагат разпоредбите на действащото българско законодателство.

**Чл. 21.**  Всички спорове по този договор се уреждат по взаимно споразумение, а ако това е невъзможно, се отнасят за решаване пред компетентния съд.

Настоящия договор се състави, подписа и подпечата в два еднообразни екземпляра – по един за **ВЪЗЛОЖИТЕЛЯ** иедин за **ИЗПЪЛНИТЕЛЯ,** всеки със силата на оригинал.

Неразделна част от настоящия договор са следните приложения:

1. **Техническа спецификация** на **ВЪЗЛОЖИТЕЛЯ** с приложен към нея **Списък на автомобилите на МВнР (Приложение № 1 и Приложение № 3 от документацията на публичната покана)**;
2. **Техническо предложение** на **ИЗПЪЛНИТЕЛЯ (Приложение № 5 от документацията на публичната покана)**;
3. **Ценови** **предложения** на **ИЗПЪЛНИТЕЛЯ** Образци №№ 1-18 – списъци с цени на труд за извършване на определени видове сервизни дейности, обхващащи текущ ремонт и поддръжка на автомобили, както и Приложение № 6 – Официална ценова листа на **ИЗПЪЛНИТЕЛЯ,**  валидна за всички клиенти на неговия сервиз и съдържаща всички предварително определени от **ИЗПЪЛНИТЕЛЯ** цени в лева без ДДС за извършване на техническо обслужване и ремонт.

**ВЪЗЛОЖИТЕЛ: ИЗПЪЛНИТЕЛ:**

**и.д.ГЛАВЕН СЕКРЕТАР**

**АНАТОЛИ ВЕЛИКОВ**

**ГЛАВЕН СЧЕТОВОДИТЕЛ**

**АНЖЕЛО ДРЕНОВ**